Ολυμπιακός Σ.Φ.Π. (υδατοσφαίριση γυναικών)

Για όλες τις δραστηριότητες του συλλόγου, δείτε: Ολυμπιακός Σ.Φ.Π.

Το τμήμα υδατοσφαίρισης γυναικών του Ολυμπιακού ιδρύθηκε το 1988 και αγωνίζεται στην Α1 Εθνική κατηγορία. Είναι η πιο επιτυχημένη ελληνική ομάδα στην Ευρώπη, έχοντας να επιδείξει 3 κατακτήσεις του Κυπέλλου Πρωταθλητρίων (LEN Euro League) το 2015, το 2021 και το 2022, την κατάκτηση του Σούπερ Καπ Ευρώπης τις ίδιες χρονιές, καθώς και του Κυπέλλου Κυπελλούχων Ευρώπης (LEN Trophy) το 2014. Σήκωσε τον 16ο διεθνή τίτλο ο Ολυμπιακός  sport24.gr Παράλληλα είναι η πολυνίκης και στις εγχώριες διοργανώσεις.

Συνολικά αριθμεί 13 ευρωπαϊκούς τελικούς, 6 στο Κύπελλο Πρωταθλητριών Ευρώπης (LEN Euroleague) (2015, 2017, 2019, 2021, 2022, 2024), 3 στο Κυπέλλο Κυπελλούχων Ευρώπης (LEN Trophy) (2008, 2014, 2018) και 4 στο Σούπερ Καπ Ευρώπης (2014, 2015, 2021, 2022).

Μετά το τρεμπλ της σεζόν 2020-21, έγινε ο μοναδικός σύλλογος στην Ευρώπη που έχει κατακτήσει πρωτάθλημα, κύπελλο και ευρωπαϊκό σε μία σεζόν και σε άνδρες και γυναίκες. Θρύλε μόνο εσύ fosonline.gr

 Ιστορία 
 Ίδρυση – Άνοδος στην Α' Εθνική 
Στις αρχές του 1988 μια παρέα από πρώην κολυμβήτριες του Ολυμπιακού, ανάμεσά τους και η μετέπειτα αρχηγός Ζηνοβία Καραγιάννη, αποφάσισαν να δημιουργήσουν το τμήμα γυναικείας υδατοσφαίρισης και ξεκίνησαν από κοινού προπονήσεις με την ομάδα της Καστέλας. Το 1989 με προπονητή το Βούλγαρο Ρούσιτς Σιάροφ η νεοσύστατη ομάδα αγωνίζεται στη Β΄ Εθνική και γνωρίζει τον υποβιβασμό. Το 1990 παίρνει μέρος στο πρωτάθλημα Γ΄ Εθνικής με προπονητή τον Γιώργο Κατσούλη, και κερδίζει την άνοδο στη Β΄ Εθνική, και το 1991 η κατάκτηση του πρωταθλήματος (μετά από νίκη σε αγώνα μπαράζ με αντίπαλο τον Ηρακλή Θεσσαλονίκης με γκολ της Ευτυχίας Καραγιάννη στην παράταση) έφερε το τμήμα για πρώτη φορά στην Α΄ Εθνική. Εκεί, στην πρώτη της χρονιά στην κατηγορία και μετά από δύο συνεχόμενες ανόδους, η ομάδα πήρε την τέταρτη θέση.

 Πρωταθλητής Ελλάδος 1995 
Το 1995 ήρθε το πρώτο Πρωτάθλημα Ελλάδος στην ιστορία του τμήματος, με προπονητή τον Φώντα Μουδάτσιο, έφορο τον Άκη Λογοθέτη και σημαντικότερες αθλήτριες τις Ζηνοβία Καραγιάννη και Ευτυχία Καραγιάννη, Δήμητρα Ασιλιάν, Μαρία Κανελλοπούλου, Βάσω Ευστρατίου, Χριστιάνα Καρούσου, Μαρία Κατσαρή, Άννα Χατζηγεωργάκη, Χριστίνα Κωστάρογλου, Πωλίνα Πάτερου, Σοφία Μωραΐτη, Σοφία Πισκιτζή, Πόπη Σηφάκη.

 Τέταρτη θέση στην Ευρώπη (1996) – Πρωτάθλημα Ελλάδος 1998 
Το 1996 η ομάδα κατέκτησε την τέταρτη θέση στο Φάιναλ-8 του Κυπέλλου Πρωταθλητριών, στην πρώτη της εμφάνιση στην Ευρώπη. Η ομάδα του Φώντα Μουδάτσιου επικράτησε με 13–9 της γερμανικής Νουκόλιν και με 7–6 της ουγγρικής Ζέντες. Στον ημιτελικό γνώρισε βαριά ήττα από την Σκιφ Μόσχας ενώ στον αγώνα της τρίτης θέσης πάλεψε αλλά έχασε από την Οριτζόντε Κατάνια.

Το 1998 κατέκτησε το δεύτερο Πρωτάθλημα Ελλάδος, με βάση την ομάδα του '95, αλλά με προπονητή αυτή τη φορά τον Άκη Κακαρνάκη.

 Ευρωπαϊκή καταξίωση, τελικός Λεν Τρόφι 2008, Πρωταθλητής Ελλάδος 2009 και 2011 
Το τμήμα έχει να επιδείξει σημαντικές ευρωπαϊκές επιτυχίες: 3 συμμετοχές σε Φάιναλ Φορ του Κυπέλλου Πρωταθλητριών (4η θέση το 1996, 4η το 2010, 3η το 2011), 2 συμμετοχές στο Φάιναλ Φορ του Λεν Τρόφι (4η θέση το 2001 και το 2007) καθώς και 2 παρουσίες στα ημιτελικά της διοργάνωσης (το 2009 και το 2012), ενώ το 2008 η ομάδα έφτασε στον τελικό του Λεν Τρόφι και βρέθηκε πολύ κοντά στον τίτλο, χάνοντας όμως το τρόπαιο στις λεπτομέρειες από την Ρασίνγκ Ρόμα (σκορ 9–10), καταλαμβάνοντας τελικά τη 2η θέση.

Το 2009 η ομάδα θα φτάσει στα ημιτελικά του Λεν Τρόφι (χωρίς Φάιναλ Φορ πλέον), αντιμετωπίζοντας την ουγγρική Ντουναουϊβάρος, αλλά η εντός έδρας ήττα (10–13), την αφήνει εκτός τελικού.

Το 2010 οι ερυθρόλευκες προκρίθηκαν στο Φάιναλ Φορ του Τσάμπιονς Καπ που έγινε στην Κέρκυρα καταλαμβάνοντας την τέταρτη θέση. Στον ημιτελικό ηττήθηκαν με 11–12 στην παράταση από τη ρωσική Κίνεφ Κίρισι και στον μικρό τελικό από την ιταλική Οριτζόντε Κατάνια με 12–13.

Το 2011 ο Ολυμπιακός συμμετέχει εκ νέου στο Φάιναλ Φορ του Τσάμπιονς Καπ, στη Βαρκελώνη και ηττάται στην παράταση στον ημιτελικό, από την Οριτζόντε Κατάνια με 14–13, για να κατακτήσει τελικά την 3η θέση, νικώντας στον μικρό τελικό την Κίνεφ Κίρισι με 14–12.

Το 2012 η ομάδα κατάφερε να φτάσει ξανά στα ημιτελικά του Λεν Τρόφι.

Στην Ελλάδα αρχίζει να εδραιώνεται στις κορυφαίες δυνάμεις με την κατάκτηση 2 τίτλων.

Το 2009 το τμήμα κατέκτησε το τρίτο Πρωτάθλημα Ελλάδας της ιστορίας του με 3–2 νίκες, έχοντας προπονητή τον Χάρη Παυλίδη και αθλήτριες τις Ανθή Μυλωνάκη, Γιασμίν Σμιτ, Ηλέκτρα Ψούνη, Φιλιώ Μανωλιουδάκη, Άλκηστη Αβραμίδου, Βάσω Μαυρέλου, Έστερ Τομάσκοβιτς, Σταυρούλα Αντωνάκου, Μαρία Μπαλωμενάκη, Ράνια Κοτσαύτη, Τόνια Μωραΐτη, Ξένια Λεοντσίνη και Σουν Γιατίνγκ, σπάζοντας το πλεονέκτημα έδρας στον αγώνα εναντίον της Πρωταθλήτριας Ευρώπης Βουλιαγμένης.

Το 2011 με κορμό και πάλι τις Ελληνίδες Αβραμίδου, Μαυρέλου, Αντωνάκου, Μπαλωμενάκη, Μανωλιουδάκη, Μυλωνάκη, Ψούνη και με τις σημαντικές προσθήκες της παγκόσμιας κλάσης φουνταριστής Ίφκε Φαν Μπέλκουμ, της γκολκίπερ της Εθνικής ομάδας Μαρίας Τσουρή και της Αμερικανίδας φουνταριστής Κάμι Κρεγκ θα κατακτήσει το τέταρτο Πρωτάθλημα στην ιστορία του, επικρατώντας της Βουλιαγμένης με 3–1 νίκες ξεκινώντας και πάλι τη σειρά των τελικών με μειονέκτημα έδρας.

 Κυπελλούχος Ευρώπης και Πρωταθλητής Ελλάδας 2014 
μικρογραφία|δεξιά|150px|Η Αυστραλή Μπρόνγουεν Νοξ πέτυχε το νικητήριο γκολ του Ολυμπιακού στον τελικό του Κυπέλλου Κυπελλούχων Ευρώπης (LEN Trophy) το 2014 απέναντι στην ιταλική Φιρέντσε (10–9).
Το 2014, ο Ολυμπιακός με προπονητή τον Χάρη Παυλίδη πανηγύρισε τον πρώτο ευρωπαϊκό του τίτλο, κατακτώντας το Κύπελλο Κυπελλούχων Ευρώπης (LEN Trophy) στο Φάιναλ Φορ της Φλωρεντίας. Στον ημιτελικό απέκλεισε τη ρωσική Κίνεφ Κίρισι, την οποία κέρδισε με σκορ 8–5, παίζοντας υποδειγματική άμυνα σε όλη τη διάρκεια του παιχνιδιού. Στον συγκλονιστικό μεγάλο τελικό ο Ολυμπιακός νίκησε με 10–9 τη γηπεδούχο Φιρέντσε, με την Μπρόνγουεν Νοξ να σκοράρει το νικητήριο γκολ της ομάδας του Πειραιά 24 δευτερόλεπτα πριν από τη λήξη του αγώνα.Θρυλικές γοργόνες www.sport-fm.gr Ερυθρόλευκες Θεές: Ολυμπιακός – Φιρέντσε 10–9 www.gavros.gr  Η Αυστραλή παίκτρια του Ολυμπιακού έκλεψε τη μπάλα και αφού διέσχισε μόνη της όλη την πισίνα, πέτυχε ένα μνημειώδες γκολ με λόμπα πάνω από την τερματοφύλακα της ιταλικής ομάδας. Η αρχηγός του Ολυμπιακού Φιλιώ Μανωλιουδάκη ήταν η πρώτη σκόρερ της ομάδας με 4 γκολ, ενώ από 2 πέτυχαν η Μπάρμπαρα Μπούικα, η Μπρόνγουεν Νοξ και η Μαργαρίτα Πλευρίτου. Η Άλκηστη Αβραμίδου αγωνίστηκε σε όλο τον τελικό με σπασμένα δάχτυλα, τραυματισμό που αποκόμισε στις πρώτες φάσεις του αγώνα.

Αναλυτικά η σύνθεση του Ολυμπιακού στον τελικό ήταν η εξής: Χρυσή Διαμαντοπούλου, Εύη Τετζαλίδου, Ελευθερία Πλευρίτου, Μαρία Σώρα, Φιλιώ Μανωλιουδάκη, Άλκηστη Αβραμίδου, Μίλβα Καλογεράκου, Μαργαρίτα Πλευρίτου, Βιργινία Νιαρχάκου, Μπάρμπαρα Μπούικα, Μπρόνγουεν Νοξ, Αγγελική Βασιλακοπούλου, Ιωάννα Σταματοπούλου.

Η σεζόν 2013–14 ολοκληρώθηκε θριαμβευτικά για τον Ολυμπιακό αφού μετά το LEN Trophy, η ομάδα κατέκτησε και το Πρωτάθλημα Ελλάδας για πέμπτη φορά στην ιστορία της. Επικράτησε της Βουλιαγμένης στους τελικούς με 3–2 νίκες και μάλιστα με μειονέκτημα έδρας (κερδίζοντας το 4ο και το 5ο παιχνίδι στα πέναλτι) και πανηγύρισε το Πρωτάθλημα μέσα στην έδρα της αντιπάλου.Βουλιαγμένη-Ολυμπιακός 7-10: Μετά το LEN Trophy η γυναικεία ομάδα του Ολυμπιακού κατέκτησε το πρωτάθλημα για πέμπτη φορά, επικρατώντας της Βουλιαγμένης στα πέναλτι στον πέμπτο τελικό , sport24.gr, 24/05/2014

 Πρωταθλητής Ευρώπης και Ελλάδας 2015 
Το 2015 ο Ολυμπιακός κατέκτησε για πρώτη φορά στην ιστορία του το Κύπελλο Πρωταθλητριών Ευρώπης (Len Euroleague), γεγονός που αποτέλεσε την κορυφαία μέχρι τότε διάκριση στην ιστορία του τμήματος. Στο φάιναλ φορ, που διεξήχθη στον Πειραιά, νίκησε με 10-8 την Κίνεφ Κίρισι στον ημιτελικό και με 10-9 την τότε Πρωταθλήτρια Ευρώπης ΚΝ Σαβαδέλ. Στον ημιτελικό η Ρομπέρτα Μπιανκόνι έκανε σπουδαία εμφάνιση πετυχαίνοντας 6 από τα συνολικά 10 γκολ της ομάδας. Ο τελικός είχε πολλές ανατροπές. Ο Ολυμπιακός βρέθηκε να χάνει με 4-1 στα μέσα της 2ης περιόδου, αλλά κατάφερε να ισοφαρίσει και να προηγηθεί. Στο 3ο λεπτό της τελευταίας περιόδου η Σαβαδέλ ξαναπήρε το προβάδισμα, όμως η αρχηγός του Ολυμπιακού, Φιλιώ Μανωλιουδάκη, με 2 συνεχόμενα γκολ έγραψε το τελικό 10-9 υπέρ των ερυθρολεύκων. Με τη νίκη του αυτή ο Ολυμπιακός κατάφερε παράλληλα να σπάσει και το σερί νικών της Σαβαδέλ, η οποία πριν το ματς ήταν αήττητη για 115 συνεχόμενα παιχνίδια.

Αναλυτικά η σύνθεση του Ολυμπιακού στον τελικό ήταν η εξής: Χρυσή Διαμαντοπούλου, Εύη Τετζαλίδου, Ελευθερία Πλευρίτου, Μαρία Σώρα, Φιλιώ Μανωλιουδάκη, Άλκηστη Αβραμίδου, Αλεξάνδρα Ασημάκη, Μίλβα Καλογεράκου, Μαργαρίτα Πλευρίτου, Άσλει Σάουθερν, Ρομπέρτα Μπιανκόνι, Βιργινία Νιαρχάκου, Ιωάννα Σταματοπούλου.

 Υπερπρωταθλητής Ευρώπης 2015 
Στις 20 Νοεμβρίου 2015 διεξήχθη στο Παπαστράτειο ο τελικός του Σούπερ Καπ Ευρώπης υδατοσφαίρισης γυναικών μεταξύ του Ολυμπιακού και της ιταλικής Πλεμπίσιτο Πάντοβα. Η Πάντοβα προηγήθηκε 2-3 στην 1η περίοδο αλλά στην συνέχεια ο Ολυμπιακός με ένα σερί 7-0 κυριάρχησε στο παιχνίδι που έληξε με τελικό σκορ 10-6. Ο Ολυμπιακός κατακτώντας το Σούπερ Καπ στέφθηκε υπερπρωταθλητής Ευρώπης και έτσι μέσα σε 2 χρόνια κατάφερε να κατακτήσει και τους 3 ευρωπαϊκούς τίτλους της γυναικείας υδατοσφαίρισης (Λεν Τρόφι, Κύπελλο πρωταθλητριών και Σούπερ Καπ Ευρώπης).

 2015-2020 
Από την περίοδο 2015-16 μέχρι και το 2020 προσθέτει άλλα 5 Πρωταθλήματα Ελλάδας φτάνοντας τις 7 σερί κατακτήσεις, ενώ κατακτάει και το 1ο κύπελλο Ελλάδας στην ιστορία της γυναικείας υδατοσφαίρισης, επιτυγχάνοντας και το 1ο νταμπλ.
Στην Ευρώπη συνεχίζει με συνέπεια να είναι ανάμεσα στις παραδοσιακές ευρωπαϊκές δυνάμεις του αθλήματος, με άλλες 3 συμμετοχές σε ευρωπαϊκούς τελικούς, δύο στο Κύπελλο πρωταθλητριών το 2017 και το 2019 και μια στο Λεν τρόφι το 2018, χάνοντας τα τρόπαια στις λεπτομέρειες.

 2020- 
Την περίοδο 2020-21 ο Ολυμπιακός κατακτά το πρώτο τρεμπλ στην ιστορία του αθλήματος (Πρωτάθλημα Ελλάδας, Κύπελλο πρωταθλητριών και Κύπελλο Ελλάδας), Ιστορικό τρεμπλ ο Ολυμπιακός στο πόλο γυναικών ethnos.gr κάτι που επαναλαμβάνει και την επόμενη περίοδο (2021-22), προσθέτοντας και το Σούπερ Καπ Ευρώπης, επιτυγχάνοντας έτσι ένα ιστορικό καρέ τίτλων μέσα σε μια περίοδο. Ολυμπιακός – Γλυφάδα 14-9: Ιστορικό «quadruple» από τις Θρυλέαινες fosonline.gr

Στις 27 Οκτωβρίου 2023 με την νίκη του επι της Γλυφάδας με 13-6 για το πρωτάθλημα, ο Ολυμπιακός επιτυγχάνει ένα μοναδικό ρεκόρ. Φτάνει τις 100 συνεχόμενες νίκες στην Α1, με την τελευταία του ήττα να χρονολογείται στις 11 Μαΐου του 2019 στον Πειραιά απ' τη Βουλιαγμένη. Έφτασε τις 100 σερί νίκες στο πρωτάθλημα o Ολυμπιακός ertsports.gr 

Το σερί νικών έφτασε τις 128 και σταμάτησε με την ισοπαλία 10-10 στη Βουλιαγμένη την 1η Δεκεμβρίου του 2024 ενώ η ίδια ομάδα έβαλε τέλος και στο αήττητο,  αφού στις 20 Μαρτίου του 2025 επικράτησε στον Πειραιά με 7-8 για την κανονική διάρκεια του πρωταθλήματος.  Ολυμπιακός: Τέλος το αήττητο σερί στο πόλο - Κρατούσε από το 2019! 

 Τίτλοι 
(με έντονη γραφή οι αήττητοι τίτλοι)

 Διεθνείς 
 3 Πρωταθλήματα Ευρώπης
 2015, 2021, 2022
 1 Κύπελλο Ευρωπαϊκής Ομοσπονδίας (LEN Trophy)
 2014
 3 Σούπερ Καπ Ευρώπης
 2015, 2021, 2022

 Πανελλήνιοι 
 15 Πρωταθλήματα Ελλάδας
 1995, 1998, 2009, 2011, 2014, 2015, 2016, 2017, 2018, 2019, 2020, 2021, 2022, 2023, 2024
 6 Κύπελλα Ελλάδας
 2018, 2020, 2021, 2022, 2023, 2025
 3 Σούπερ Καπ Ελλάδας
 2020, 2024, 2025

 Άλλοι 
 1 Πρωτάθλημα Ελλάδας Β' Εθνικής
 1991
 1 Πρωτάθλημα Ελλάδας Γ' Εθνικής
 1990

 Μικρές ηλικίες 
 8 Πρωταθλήματα Ελλάδας Νέων Γυναικών
 2013, 2014, 2015, 2017, 2022, 2023, 2024, 2025
 5 Πρωταθλήματα Ελλάδας Νεανίδων
 2013, 2015, 2021 Πρωταθλητής Ελλάδας στις Νεάνιδες gavros.gr, 2022, 2023
 4 Πρωταθλήματα Ελλάδας Κορασίδων
 2015, 2016 Διατήρησαν τα σκήπτρα τα κορίτσια του Ολυμπιακού, 6-5 την αξιόμαχη ΝΕ Πατρών koe.org.gr, 2019, 2021 Τα κορίτσια του Ολυμπιακού σήκωσαν την κούπα, 7-3 τον ΝΟ Βουλιαγμένης στον τελικό koe.org.gr 
 2 Πρωταθλήματα Ελλάδας Μίνι Κορασίδων
 2015, 2018

 Τουρνουά 
 3 Τουρνουά Υδατοσφαίρισης Γυναικών ΣΕΔΥ
 2015, 2017, 2019
 5 Κύπελλα Μίνι Κορασίδων
 2018, 2019,2020,2022, 2023

 Οι Ευρωπαϊκές διακρίσεις 
 Περίοδος Διάκριση Σημειώσεις  Κύπελλο Πρωταθλητριών/LEN Euro League 1995–96 Φάιναλ–8 4η θέση 2009–10 Φάιναλ Φορ 4η θέση. Ήττα 11–12 από την Κίνεφ Κίρισι στον ημιτελικό, ήττα 12–13 από την ΑΣ Οριτζόντε Κατάνια στον μικρό τελικό 2010–11 Φάιναλ Φορ 3η θέση. Ήττα 13–14 από την ΑΣ Οριτζόντε Κατάνια στον ημιτελικό, νίκη 14–12 επί της Κίνεφ Κίρισι στον μικρό τελικό 2014–15 Πρωταθλητής Ευρώπης Νίκη 10–8 επί της Κίνεφ Κίρισι στον ημιτελικό, νίκη 10–9 επί της ΚΝ Σαβαδέλ στον τελικό 2015–16 Φάιναλ Φορ 4η θέση. Ήττα 11–12 από την Ουίπεστ στον ημιτελικό, ήττα 9–10 από την Κίνεφ Κίρισι στον μικρό τελικό 2016–17 Φιναλίστ  Νίκη 11–9 επί της ΚΝ Σαβαδέλ στον ημιτελικό, ήττα 6–7 από την Κίνεφ Κίρισι στον τελικό 2018–19 Φιναλίστ Νίκη 8-7 επί του ΝΟ Βουλιαγμένης στον ημιτελικό, ήττα 11-13 από την ΚΝ Σαβαδέλ στον τελικό. 2020–21 Πρωταθλητής Ευρώπης Νίκη 9–8 επί της UVSE Βουδαπέστης στον ημιτελικό, νίκη 7-6 επί της Ντουναουϊβάρος ΦΒΕ στον τελικό. 2021–22 Πρωταθλητής ΕυρώπηςΝίκη 18–11 επί της UVSE Βουδαπέστης στον ημιτελικό, νίκη 11-7 επί της ΚΝ Σαβαδέλ στον τελικό. Κύπελλο Κυπελλούχων / LEN Trophy 2000–01 Φάιναλ Φορ 4η θέση 2006–07 Φάιναλ Φορ 4η θέση. Ήττα 4–7 από τη Ρόμα, ήττα 6–7 από τη Νιρέους Ζάανταμ και ισοπαλία 7–7 με την ΟΣΚ Βουδαπέστης 2007–08 Φιναλίστ  Νίκη 13–12 επί της ΟΣΚ Βουδαπέστης στον ημιτελικό, ήττα 9–10 από τη Ρόμα στον τελικό 2008–09 Ημιτελικός Ισοπαλία 5–5 στην Ουγγαρία, ήττα 10–13 εντός έδρας από την Ντουναουϊβάρος ΦΒΕ 2011–12 Ημιτελικός Νίκη 9–8 στην Αθήνα, ήττα 8–11 από την Ούγκρα Χάντι Μανσίσκ στη Ρωσία  2013–14 Κυπελλούχος Ευρώπης Νίκη 8–5 επί της Κίνεφ Κίρισι στον ημιτελικό, νίκη 10–9 επί της Φιρέντσε στον τελικό 2017–18 Φιναλίστ  Νίκη 10–4 επί της Πλεμπίσιτο Πάντοβα στον ημιτελικό, ήττα 11–13 από την Ντουναουϊβάρος ΦΒΕ στον τελικό Σούπερ Καπ Ευρώπης υδατοσφαίρισης γυναικών 2013–14 Φιναλίστ  Ήττα 8–9 από την ΚΝ Σαβαδέλ στον τελικό 2014–15 Υπερπρωταθλητής Ευρώπης Νίκη 10–6 επί της Πλεμπίσιτο Πάντοβα στον τελικό 2020–21 Υπερπρωταθλητής Ευρώπης Νίκη 14–11 επί της Κίνεφ Κίρισι στον τελικό 2021–22 Υπερπρωταθλητής Ευρώπης Νίκη 11–4 επί του Εθνικού στον τελικό

 Τρέχουσα Σύνθεση 
Η ομάδα όπως ήταν στις   
ΝούμεροΕθνικότηταΑθλήτριαΎψος Ημ. ΓέννησηςΤερματοφύλακες (3)1Ιωάννα Σταματοπούλου1,8417/06/199813Μπριτ Φαν Ντεν Ντόμπελστιν1,8406/09/2002Ευτυχία Κωνσταντοπούλου13/04/2006Αμυντικές (2)7Χριστίνα Σιούτη1,8001/09/200411Σοφία Τορνάρου1,7823/07/2004Φουνταριστές (3)3Ντένια Κουρέτα1,7918/09/200512Μαρία Μυριοκεφαλιτάκη1,8408/01/200114Γιοβάνα Σέκουλιτς1,8407/11/2002Περιφερειακές (7)2Έλενα Ελληνιάδη1,7002/04/19994Στεφανία Σάντα1,7806/09/20045Φωτεινή Τριχά1,7426/05/20056Άμπι-Ελίζαμπεθ Άντριους1,7928/11/20009Ειρήνη Νίνου1,7020/09/200210Βάσω Πλευρίτου1,7908/06/199815Αναστασία-Μαρία Μπίκου1,7425/08/2008ΠροπονητήςΓιώργος Ντόσκας
 Σημ. Οι αριθμοί σκούφου αφορούν τις ευρωπαϊκές διοργανώσεις, όπως δηλώθηκαν στην Ευρωπαϊκή Ομοσπονδία (LEN). Στις ελληνικές διοργανώσεις οι αριθμοί σκούφου ορισμένων αθλητριών μπορεί να διαφέρουν.

 Τεχνικό επιτελείο 
Τεχνικό επιτελείοΈφορος τμήματος Νίκος ΣκανδαλάκηςΒοηθός Προπονητή Γιώργος ΦουντούληςΤιμ Μάνατζερ Αλεξάνδρα ΚαλογεράΦυσιοθεραπευτής  Παναγιώτης Αδαμόπουλος

 Διακεκριμένες αθλήτριες 
μικρογραφία|δεξιά|100px|Η Ίφκε Φαν Μπέλκουμ
μικρογραφία|δεξιά|125px|Η Ρομπέρτα Μπιανκόνι
  Άλκηστη Αβραμίδου
  Σταυρούλα Αντωνάκου
  Αλεξάνδρα Ασημάκη
  Δήμητρα Ασιλιάν
  Αγγελική Βασιλακοπούλου
  Μαρία Βασιλακοπούλου
  Γεωργία Γαραντζιώτη
  Δέσποινα Γκούζουλα
  Χρυσή Διαμαντοπούλου
  Νικόλ Ελευθεριάδου
  Αναστασία Καλαργυρού
  Μίλβα Καλογεράκου
  Μαρία Κανελλοπούλου
  Ευτυχία Καραγιάννη
  Ζηνοβία Καραγιάννη
  Αγγελική Καραπατάκη
  Χριστιάνα Καρούσου
  Γορδομιχάλη Αφροδίτη
  Μαρία Κατσαρή  Ράνια Κοτσαύτη
  Νίκη Κουγιουμτζή
  Χριστίνα Κωστάρογλου
  Χριστίνα Κώτσια
  Ξένια Λεοντσίνη
  Φιλιώ Μανωλιουδάκη
  Βάσω Μαυρέλου
  Μαρία Μπαλωμενάκη
  Άλκηστις Μπενέκου
  Κέλλυ Μπίσμπα
  Ανθή Μυλωνάκη
  Μαρία Μυριοκεφαλιτάκη
  Σοφία Μωραΐτη
  Τόνια Μωραΐτη
  Ευαγγελία Μωραϊτίδου
  Βιργινία Νιαρχάκου
  Έλενα Ξενάκη  Πωλίνα Πάτερου
  Κλεάνθη Πενταράκη
  Σοφία Πισκιτζή
  Βάσω Πλευρίτου
  Ελευθερία Πλευρίτου
  Μαργαρίτα Πλευρίτου
  Μαρκέλλα Πλουμή
  Πόπη Σηφάκη
  Στεφανία Σάντα
  Χριστίνα Σιούτη
  Ιωάννα Σταματοπούλου
  Μαρία Σώρα
  Εύη Τετζαλίδου
  Φωτεινή Τριχά
  Χριστίνα Τσουκαλά
  Μαρία Τσουρή
  Άννα Χατζηγεωργάκη
  Ηλέκτρα Ψούνη  Κίζια Γκόφερς
  Χάνα Μπάκλινγκ
  Μπρόνγουεν Νοξ
  Άσλεϊ Σάουθερν
  Καμίλα Πρντρόζα
  Λόρεν Γουένγκερ
  Μία Ράικρο
  Κάμι Κρεγκ
  Τζόρνταν Ράνεϊ
  Πατρίθια ντελ Σότο
  Μπλάνκα Χιλ
  Ρομπέρτα Μπιανκόνι
  Τζούλια Έμολο
  Ασέλ Γιακάεβα
  Μόνικα Έγκενς 
  Κίρα Κρίσμας
  Ανν Ντάου
  Σουν Γιατίνγκ  Μπριζίτ Σλίκινγκ
  Γιασμίν Σμιτ
  Ίφκε Φαν Μπέλκουμ
  Αγκνές Βαλκάι
  Μπάρμπαρα Μπούικα
  Έστερ Τομάσκοβιτς
  Βερόνικα Μπαρτούνκοβα

 Διακεκριμένοι προπονητές 
  Γιώργος Κατσούλης
  Ξενοφών Μουδάτσιος
  Άκης Κακαρνάκης
  Χάρης Παυλίδης
  Αλεξάντερ Τσίριτς

 Παραπομπές 

 Εξωτερικοί σύνδεσμοι 
 Ολυμπιακός ΣΦΠ - Επίσημος Δικτυακός Τόπος www.osfp.gr
 Δηλωθείσες αθλήτριες για την περίοδο 2017-18  www.redaroume.gr
 Κολυμβητική Ομοσπονδία Ελλάδος www.koe.org.gr

Γυναικων